### Beslutningstema

Det skal besluttes om lokalplan nr. 186-740  for autocamperpladsen [adresse] skal endelig vedtages.

Forslaget til kommuneplantillæg nr. 153-740 for autocamperpladsen [adresse] behandles sideløbende i Klima-, Vækst- og Udviklingsudvalget.

### Sagsfremstilling

Lokalplan nr. 186-740 nu klar til endelig vedtagelse. Lokalplanen giver mulighed for etablering af op til 300 campingenheder. Lokalplanområdet ligger ved [adresse] og [adresse] og omfatter det eksisterende ferie- og fritidsområde, der udgør Oasen. Området består af en todelt autocamperplads med 225 campingenheder. Denne ønskes udvidet med muligheden for op til 300 campingenheder. Dertil omfatter området også matr. nr. 4, Erik Andersen, Rømø, der består af bolig, ferielejligheder og tre bondegårdscampingenheder.

Med den nye lokalplan inddrages matr. nr. 190 og 1915, [adresse], Rømø, som ligger umiddelbart nord for den lille del af autocamperpladsen, afgrænset af [adresse] i nord og [adresse] mod øst. Området for udvidelsen består af ubebygget mark og et skovareal, samt en eksisterende, mindre vej.

Med udvidelsen etableres 50 nye pladser i naturlige omgivelser og dels forskønnes den eksisterende plads gennem landskabelige greb og beplantning med egnstypiske arter.

Lokalplanen har været i 8 ugers høring, hvor der er indkommet bemærkninger og indsigelser imod lokalplanforslaget. Bemærkningerne med forvaltningens kommentarer og indstilling er vedlagt som bilag. Enkelte bemærkninger har medført ændringer i lokalplanens redegørelsesdel og bestemmelserne om terrænregulering og beplantning.

Hidtidig praksis for krav til toiletfacilitet har indeholdt et afstandskrav på maks. 200 m. Lokalplanen giver mulighed for at dette kan overholdes med byggefelter, men det stilles ikke som krav at facilliterne skal etableres. Der ligges dermed op til, at det er op til at autocamperpladsen at etablere de faciliteter de finder nødvendige.

I forbindelse med udarbejdelse af planforslagene er der foretaget en screening i henhold til lov om miljøvurdering af planer og programmer og af konkrete projekter (VVM). Screeningen konkluderer, at de mulige tiltag ikke vurderes at give anledning til miljøpåvirkninger. Der er derfor truffet beslutning om, at der ikke skal udarbejdes en miljøvurdering. Denne beslutning er ikke blevet påklaget.

Parallelt med lokalplanforslaget behandler Klima-, Vækst- og Udviklingsudvalget et forslag til kommuneplantillæg for autocamperpladsen [adresse], Rømø, som vil danne plangrundlaget for lokalplanen.

### Lovgrundlag

Planloven

### Indstilling Fagchefen for Klima, Plan og Udvikling indstiller,

at lokalplan nr. 186-740 endelig vedtages,

at sagen videresendes til behandling i Økonomiudvalget og Kommunalbestyrelsen.

### Beslutning

Indstilling anbefales.